
AVIZ

asupra proiectului de Lege privind modificarea şi completarea unor acte normative din domeniul comunicaţiilor.

Cu adresa nr. PLX 210 din 6 iunie 2005, Biroul Permanent, conform art.  şi  din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege privind modificarea şi completarea unor acte normative din domeniul comunicaţiilor.
In urma examinării, în şedinţa din data de 21 iunie 2005, Comisia a hotărât  cu majoritate de voturi, (2 abţineri) să dea un aviz negativ având în vedere  următoarele considerente:

- proiectul de lege sub pretextul diminuării cheltuielilor cu plata tarifului de monitorizare crează premizele unui tratament discriminatoriu aplicabil agenţilor economici în sensul promovării activităţilor unor anumite tipuri de agenţi economici;

- agenţii economici din punct de vedere al reflectării cheltuielilor şi realizării veniturilor trebuie să se supună prevederilor Legii contabilităţii nr.82/1991 cu modificările şi completările ulterioare şi nu altor prevederi stabilite aleatoriu;

- prin proiectul de Lege se presupune că stabilirea obligaţiilor de plată să se facă prin decizie a preşedintelui ANRC ceea ce conduce la crearea unui sistem generator de corupţie. 

